lv lv lv lv lv lv lv id th lv et lv lv lv lv lv en en en lv en sv lv es lv lv lv lv lv en ca sv id lv lv it eo lv lv lv io lv lv lv lv en nb nl lv th lv et en sl en lv lv lv en nl lv nb lv lv lv lv lv lt lv lt lv lv lv sl lv lv lv lv lv lv lv lv lv lv lv lv lv lv lv es lv lv lv lv lv lv lv lv lv lv lv lv lv lv lv ur lv lv lv lv lv it lv lv lv lv lv lv lv lv lv lv lv lv lv lv lv lv lv lv lv lv lv lv lv lv ca sv lv lv lv en nl lv lv de lv lv nl lv es es fi lv lv lv sv ca hbs_lat id en
Sezonas ceļvedis pavasara dārzeņu un augļu pasaulē. Atklājiet 7 sastāvdaļas, ko iekļaut savā pavasara ēdienkartē.
Jaunas idejas Tavā ēdienkartē – UFS LABĀKIE produkti!
Buljoni, garšvielas un salātu mērces
Lai varētu lietot šo vietni, jums jāiespējo JavaScript.
Pavasaris ir sezona, kad laiks kļūst siltāks un dienas - garākas. Lai gan ziemas ēdienu sastāvdaļas bija garšīgas, mēs visi esam priecīgi, beidzot ieraugot svaigos, košos augļus un dārzeņus, kas izauguši pavasarī. Protams, arī mūsu organisms alkst pēc jaunām garšām. Tāpēc šefpavāriem ir jādažādo savas receptes un jāsagatavo jauna, sezonāla ēdienkarte. Vienmēr ir ieteicams pievērst lielu uzmanību aktuālās sezonas dārzeņiem un augļiem. Jo tieši tad tie ir svaigi, nevainojami un ārkārtīgi garšīgi.
Artišoku sezona ilgst no marta līdz maijam. Artišoku augstā uzturvērtība padara tos par lielisku veselīgā holesterīna un taukus nesaturošu šķiedrvielu avotu.
Kā izvēlēties: Izvēlieties artišokus ar cieši sakļautām lapiņām un pietiekami smagus savam lielumam.
Gatavošana: Tos var tvaicēt, vārīt un cept. Jums nepieciešams pielāgot gatavošanas laiku artišoku lielumam - jo lielāki artišoki, jo ilgāk tie jāgatavo. Ideāli pagatavoti artišoki ir krēmīgi un cieti, pretējā gadījumā tie var kļūt sīksti (nepietiekami izvārīti) vai glumi (pārvārīti).
Lieliski saderēs ar: ķiplokiem, citronu, olīveļļu, pētersīļiem, sāli, pipariem, spinātiem, sieru, vistu
Ieteikums Uzspiediet artišokiem citronu sulu, lai tie neapbrūnētu.
Sparģeļu sezonas kulminācija ir aprīlis, bet tie tiek novākti no februāra beigām līdz jūnijam. Pieejamas ir trīs šķirnes: zaļie, baltie un violetie. Izplatītākie ir zaļie sparģeļi. Baltie ir daudz trauslāki un tos ir grūtāk novākt. Violetie ir mazākie, un tiem piemīt daudz maigāka un saldāka garša.
Kā izvēlēties: Svaigiem sparģeļiem ir stingrs un maigs kāts, kam jābūt mitram. Kad sparģeļi izskatās sausi vai to kāti ir pārkoksnējušies, visticamāk, tie jau ir veci. Svaigu sparģeļu dzinumi ir taisni un tos nevar saliekt, jo tie ir trausli. To lapiņām ir jābūt cieši sakļautām. Tumši zaļa vai violeta krāsa norāda uz labu kvalitāti, bet dzeltenīgs tonis liecina, ka sparģeļi ir pārāk veci.
Gatavošana: Sparģeļi ir ātri un viegli pagatavojami visos iespējamos veidos. Lai samazinātu kalorijas, varat izvēlēties tvaicēšanu, vārīšanu vai blanšēšanu. Lai uzlabotu sparģeļu garšu, tos var cept cepeškrāsnī, grauzdēt, grilēt vai cept uz pannas.
Lieliski saderēs ar: maurlokiem, citronu, laimu, dillēm, baziliku, pipariem, pētersīļiem, estragonu, ķiplokiem, sīpoliem, redīsiem, zirņiem, kartupeļiem, spinātiem, bez čaumalas vārītām olām, risoto, makaroniem, brokoļiem, sinepēm, etiķi, holandiešu mērci, sojas mērci, prošuto, bekonu, sviestu.
Ieteikums Ja plānojat atkārtoti sildīt sparģeļus, pārtrauciet to gatavošanu pirmo reizi, kad tie vēl ir pietiekami cieti un nav līdz galam gatavi. Uzsildīšanas laikā jūs pabeigsiet sparģeļu gatavošanu.
Sarkanie taljarīni (tagliarini rossi) ar sparģeļiem
Makaroniem ne vienmēr ir nepieciešama mērce – alternatīva ir plaucēta ola. Garšu bagātinās Parmas siers.
Lai gan tas ir pieejams visu gadu, fenheļa galvenā sezona ir no oktobra līdz aprīlim.
Kā izvēlēties: Izvēlieties tīras, lielas, kraukšķīgas dārzeņu saknes ar svaigām, zaļām lapām. Nelietojiet fenheli ar brūniem plankumiem.
Gatavošana: To var ēst nevārītu salātos vai pagatavot dažādos veidos - sautēt, tvaicēt, grauzdēt, cept vai vārīt zupā. Fenheļa lapiņas var izmantot kā garšaugus, piemēram, kā dilles, vai lietot ēdienu dekorēšanai.
Lieliski saderēs ar: zivīm, īpaši lasi, apelsīniem, avokado, āboliem, citroniem, olīvām, sviestu, vistu, mīdijām, desu, timiānu, tomātiem, kartupeļiem.
Ieteikums Izmantojiet visas fenheļa daļas. Lielākā daļa šefpavāru izmanto fenheļa saknes un kātus ēdienu gatavošanai, bet lapiņas lieto kā garšaugus.
To karstākā sezona ir no vēla pavasara līdz agrai vasarai. Tie ir nelieli, maigi un nedaudz saldāki par parastajiem kartupeļiem.
Kā izvēlēties: Izvēlieties kartupeļus ar gludu, nebojātu mizu, izvairoties no plankumiem, iespiedumiem vai paaugstināta mitruma dārzeņos. Tiem jābūt sausiem un stingriem. Svaigi novāktiem kartupeļiem jābūt nedaudz netīriem.
Gatavošana: Tie būs ideāli piemēroti cepšanai krāsnī un salātiem, jo tos nepieciešams tikai novārīt un pievienot sviestu.
Lieliski saderēs ar: olīveļļu, maurlokiem, sāli, melnajiem pipariem, jēru, ceptu vistu, zaļajiem sparģeļiem
Ieteikums Jūs varat variēt kartupeļu salātu garšu, pievienojot aromatizētu sviestu (citrusaugļu, garšaugu, pesto un ķiploku).
Meža cūkas cepetis ar kartupeļiem un rozmarīnu, pārliets ar krēmveida cepeša mērci un gorgonzolu
Confit metode ieteicama meža zvēru gaļas gatavošanai, jo tajā nav daudz tauku, un, cepot to parastā veidā, tā mēdz būt sausa.
Lai gan tie ir praktiski pieejami visu gadu, avokado aktīvā sezona ir no ziemas beigām līdz agram pavasarim.
Kā izvēlēties: Izvēlieties nevainojamas struktūras, vienmērīgi cietus vai mīkstus avokado, bez iespiedumiem un mīkstiem plankumiem. Avokado nogatavojas pēc novākšanas nevis agrāk, tāpēc tos ieteicams iegādāties vēl cietus un nogatavināt pašiem. Avokado jābūt pietiekami smagiem to lielumam. Ja, pakratot avokado, tā kauliņš grab, tad šādu avokado labāk nepirkt.
Gatavošana: Tos ierasts ēst nevārītus, salātos, gvakamole vai uz maizes. Tas tāpēc, ka karsēšanas laikā avokado var kļūt rūgteni. ‎Ļoti uzmanīgi avokado var arī grauzdēt vai grilēt.
Lieliski saderēs ar: citronu, laimu, sīpoliem, ķiplokiem, salātiem, spinātiem, gurķiem, zemenēm, mango, greipfrūtiem, tomātiem, tītara gaļu, olām, vistu, koriandru, piparmētru, dillēm, pipariem, šokolādi, kafiju, olīveļļu.
Ieteikums: Citronu sula neļauj avokado apbrūnēt.
Lai gan tie ir praktiski pieejami visu gadu, mango aktīvā sezona ir no ziemas beigām līdz agram pavasarim.
Kā izvēlēties: Labākais gatavības rādītājs ir mīkstums, nevis krāsa. Šī iemesla dēļ vienmēr viegli paspiediet augļus, lai pārliecinātos, vai tie ir pietiekami mīksti.
Gatavošana: Mango bieži tiek ēsti svaigā veidā, tā ir viena no lieliskākajām sastāvdaļām salātos, desertos, smūtijos vai mērcēs. Vārītu vai grilētu mango var ēst ar vistu, tītaru, cūkgaļu vai jēru.
Lieliski saderēs ar: banāniem, kokosriekstiem, krējumu, citroniem, ingveru, laimu, sarkanajiem sīpoliem, zivīm, pīli, apelsīniem, ananāsiem, cūkgaļu, rumu, cukuru.
Ieteikums: Mango un koriandra savienība ir brīnišķīga; tāpēc vienmēr vērts tos kombinēt vienā ēdienā.
To aktīvā sezona ir no maija līdz augustam. Ir divas galvenās šķirnes: saldie un skābie.
Kā izvēlēties: Izvēlieties spīdīgus un košus ķiršus bez plankumiem. Jo tumšāka krāsa, jo saldāks auglis.
Gatavošana: Tos ir ideāli ēst svaigus kā uzkodu vai pievienot salātiem vai desertam. Ķiršus var izmantot kūkās, kēksiņos, saldējumos, ievārījumos, jogurtos vai pievienot graudaugu pārslām. Ja jūs nolemjat tos gatavot, vispirms izņemiet no ķiršiem kauliņus un gatavojiet tos īsu brīdi, lai ķirši kļūtu mīkstāki, bet saglabātu tekstūru un krāsu.
Lieliski saderēs ar: šokolādi, mandelēm, riekstiem, laimu, mellenēm, tumšiem lapu dārzeņiem, citiem kauleņiem, redīsiem, ananāsiem, rikota maskarpone sieru, krēmsieru, kazas sieru, sviestu, putukrējumu, jogurtu, svaigo krējumu, balto šokolādi, saldējumu, vaniļu.
Ziemas dārzeņu un augu sezonālais gids. Atklāj 8 sastāvdaļas, kurām jābūt Tavā ziemas ēdienkartē.
Kā restorānā pagatavot vieglas, veģetāras maltītes?
Uzzini, kas ir labākie dārzeņi un augļi, kurus savienot ar gaļu!
Vai vēlies iegūt pieeju unikāliem videoklipiem un rakstiem?
Reģistrēšanās aizņems vien 30 sekundes.
Skaties neierobežoti daudz video un iedvesmojies.
Ieskaties pilna apjoma rakstos, ko ir radījuši šefpavāri no visas pasaules.
Vai Tev ir izveidots konts? Pieslēgties
Reģistrējieties mūsu jaunumu lapas saņemšanai, lai jums būtu visjaunākā informācija!
Pierakstoties tagad, jūs saņemsiet receptes, informāciju par nozares tendencēm, bezmaksas paraugus un ne tikai.
Ievadiet savu e-pasta adresi...
Baltics Lietuva Latvija Eesti
© 2022 Unilever Food Solutions | Visas tiesības rezervētas
Instalēt šo tīmekļa lietotni jūsu iPhone Instalēt šo tīmekļa lietotni jūsu iPad Instalēt šo tīmekļa lietotni jūsu Android tālrunī Instalēt šo tīmekļa lietotni jūsu Windows tālrunī
Nospiest zemāk redzamo kopīgošanas ikonu un izvēlēties pievienot sākuma ekrānam. Nospiest augstāk redzamo kopīgošanas ikonu un izvēlēties pievienot sākuma ekrānam. Nospiest zemāk redzamo kopīgošanas ikonu un izvēlēties pievienot sākuma ekrānam. Nospiest zemāk redzamo kopīgošanas ikonu un izvēlēties pievienot sākuma ekrānam.